b'\n_START_ARTICLE_\nBahama lipp\n_START_PARAGRAPH_\nBahama lipp on Bahama \xc3\x9chenduse ametlik lipp.\n_START_SECTION_\nRiigi- ja rahvuslipp\n_START_PARAGRAPH_\nLipu saamiseks korraldatud kavandiv\xc3\xb5istluse v\xc3\xb5itnud t\xc3\xb6\xc3\xb6 kinnitati riigi- ja rahvuslipuks 10. juulil 1973. Sellel on kolm horisontaalset laidu, sinine, kollane ja sinine, ning vardapoolsel k\xc3\xbcljel on must kolmnurk teravikuga lehvi poole._NEWLINE_Kollane (PMS 115C) kujutab saare p\xc3\xa4ikesepaistet ja liivarandu, mis on maa t\xc3\xa4htsaim loodusvara._NEWLINE_Must kolmnurk t\xc3\xa4histab Bahama peamiselt Aafrika p\xc3\xa4ritolu elanikkonda ja selle \xc3\xbchisj\xc3\xb5udu._NEWLINE_Sinise (PMS 312C) v\xc3\xa4rvi erip\xc3\xa4raks on see, et see peab olema sama kirgas kui saart \xc3\xbcmbritsev meri, seega s\xc3\xbcmboliseerib sinine saart \xc3\xbcmbritsevat merd.\n_START_SECTION_\nBahama ajaloolised lipud\n_START_PARAGRAPH_\nEnne iseseisvumist oli Bahama Suurbritannia asumaa. Selleaegsed lipud on k\xc3\xb5ik sarnased. Sinise kanga vardapoolses \xc3\xbclanurgas oli Suurbritannia lipp ja lehvil koloniaalaegne vapp. Ka proportsioonid olid samad, 1:2. Erinevuseks on see, et 1896\xe2\x80\x931923 oli vapp paigaldatud valgele s\xc3\xb5\xc3\xb5rile ja 1964. aastal eemaldati vapilt kaunistused nii, et j\xc3\xa4i ainult vapikilp. Muidugi kasutati edasi ka vana kujundusega lippu.'